CELEX: C2007/170/18
Language: sl
Date: 2007-07-21 00:00:00
Title: Zadeva C-228/07: Predlog za sprejetje predhodne odločbe, ki ga je vložilo Verwaltungsgerichtshof (Avstrija) 9. maja 2007 – Jörn Petersen proti Arbeitsmarktservice Niederösterreich

21.7.2007   
            
            
               SL
            
            
               Uradni list Evropske unije
            
            
               C 170/10
            
         Predlog za sprejetje predhodne odločbe, ki ga je vložilo Verwaltungsgerichtshof (Avstrija) 9. maja 2007 – Jörn Petersen proti Arbeitsmarktservice Niederösterreich
   (Zadeva C-228/07)
   (2007/C 170/18)
   Jezik postopka: nemščina
   Predložitveno sodišče
   Verwaltungsgerichtshof
   Stranki v postopku v glavni stvari
   
      Tožeča stranka: Jörn Petersen
   
      Tožena stranka: Arbeitsmarktservice Niederösterreich
   Vprašanji za predhodno odločanje
   
               1)
            
            
               Ali je izplačilo dajatve zavarovanja za primer brezposelnosti brezposelnim osebam, ki so zaprosile za izplačilo dajatve zaradi zmanjšane delovne sposobnosti ali invalidnosti na podlagi zakonskega pokojninskega ali nezgodnega zavarovanja, ki se do odločitve o njihovi vlogi, izplača vnaprej in kasneje s temi obračuna, pri čemer morata biti izpolnjena pogoja brezposelnosti in trajanja zavarovalnega razmerja, vendar ne ostali pogoji, ki se bi jih običajno moralo izpolniti za prejemanje pomoči za brezposelnost – sposobnost, voljnost in pripravljenost delati – in ki se dodeli, če iz okoliščin izhaja kot verjetno, da bo dajatev na podlagi zakonskega pokojninskega ali nezgodnega zavarovanja izplačana, dajatev za brezposelnost v smislu člena 4(1)(g) Uredba Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti (1), ali invalidska dajatev v smislu člena 4(1)(b) te uredbe?
            
         
               2)
            
            
               V primeru, da bi bilo na prvo vprašanje treba odgovoriti, da zadevna dajatev predstavlja dajatev za brezposelnost v smislu člena 4(1)(g) Uredbe št. 1408/71: Ali člen 39 ES nasprotuje določbi nacionalnega prava v skladu s katero se pravica do izplačila te dajatve zamrzne – razen v primeru izjeme za obdobje največ treh mesecev, ki se odobri na prošnjo brezposelne osebe, če so zahtevani pogoji izpolnjeni– če brezposelna oseba prebiva v tujini?
            
         
      (1)  UL L 149, str. 2.